text: Cléomadès, cui moult touchoit
   Ce pour quoi là venus estoit,
   A son hoste par la main pris.
   Demandé li a et enquis
   De ce que au cuer plus li point.
   Moult sagement et moult à point
   Folio48v
   Enquist tant, que nouveles sot
   Teles k'ainc si grant joie n'ot
   De chose qu'il li avenist,
   Que des nouveles que li dist
   Ses ostes, quant il li conta
   Comment Meniadus trouva
   PageV02P106
   La bele pucele ens ou val.
   Et le lait home, et le cheval
   Qui estoit de fust contrefais ;
   Et li dist que tant par ert lais
   Li hom qui l'avoit amenée,
   K'ainc plus laide riens ne fu née.
  